Afrigter(s) Conor O'Shea
Meeste toetse Sergio Parisse (142)
Beste uitslag Twee seges in 2003, 2007, 2011, 2015, 2019
Die Italiaanse nasionale rugbyspan verteenwoordig Italië in rugby en staan ook bekend as gli Azzurri (Italiaans vir: "die Hemelbloues"). Savojeblou is die gewone kleur van die nasionale spanne wat Italië verteenwoordig, aangesien dit die tradisionele kleur was van die Huis van Savoje wat van 1860 tot 1946 oor die Koninkryk Italië regeer het. Rugby word in Italië deur die Italiaanse Rugbyfederasie geadministreer.
Italië speel teen Wallis tydens die Sesnasies-toernooi in 2007 op Stadio Flaminio, Rome
Italië speel sedert 1929 internasionale rugby en het hulle eerste toets teen Spanje daardie jaar beslis. Italië is oor dekades as een van die sterkste Europese spanne buite die destydse Vyfnasies-toernooi beskou. Sedert 2000 neem Italië jaarliks aan die Sesnasies-toernooi deel saam met Engeland, Frankryk, Ierland, Skotland en Wallis. In 2013 kon Italië die Giuseppe Garibaldi-trofee, wat jaarliks tussen Frankryk en Italië tydens die Sesnasies-toernooi uitgespeel word, inpalm. Die Italiaanse rugbyspan is tans (16 November 2019) twaalfde op Wêreldrugby se wêreldranglys gelys.
Italiaanse rugby het in 2000 momentum verkry toe die nasionale span by die Vyfnasies-toernooi aangesluit het om die Sesnasies-toernooi te vorm. Hulle moes in die eerste jare binne die toernooi swaar nederlae verduur, maar in onlangse jare kon die span sy mededinging verbeter, met vierde plekke in onderskeidelik 2007 en 2013, en eensydige nederlae het minder geword. Die Azzurri het tuis al respekvolle resultate gelewer: hulle kon Frankryk 22–21 tydens die 2011-Sesnasies klop; en tydens die 2013-Sesnasies weer Frankryk 23–18 verslaan, en ook Ierland 22–15 verslaan. Italië kon egter sedert hul 22–19 wegwen teen Skotland in die derde rondte van die 2015-toernooi nie meer 'n wedstryd wen nie; dit is gelykstaande aan 'n verloorreeks van 22 wedstryde.
Die Italiaanse span het ook aan elke Rugbywêreldbeker wat sedert 1987 gehou is, deelgeneem, en in die eerste openingswedstryd teen Nieu-Seeland (70–6) te staan gekom. Italië kon egter nog nie tot die uitklopfase vorder nie. Die span het 'n reputasie as 'n konstante middelste speler by die toernooi ontwikkel. Italië se resultate sedert die invoering van 'n nuwe groepformaat tydens die Rugbywêreldbeker 2003 bestaan uit 'n konsekwente vertoning van twee oorwinnings en twee nederlae tydens elke toernooi.
Die huidige hoofafrigter is Conor O'Shea en die kaptein is die agsteman Sergio Parisse.
Italië het teen 16 November 2019 186 van hulle 504 toetswedstryde gewen, 'n wenrekord van 36,90%.
Italië se toetsrekord teen alle lande: (Korrek op 16 November 2019)
Frankryk 42 3 39 0 7,14
Skotland 30 8 22 0 26,66
Wallis 27 2 24 1 9,25
Totaal 504 186 304 14 36,90
↑ (en) "Rugby Union – ESPN Scrum – Italy v France at Rome". ESPNscrum.
↑ (en) "Rugby Union – ESPN Scrum – Italy v Ireland at Rome". ESPNscrum.
↑ (en) "Rugby Union – Italy – List of captains – ESPN Scrum". ESPNscrum.
↑ 5,0 5,1 (en) "International Rugby Union Statistics – Italy". ESPNscrum. Besoek op 16 November 2019.
Ontsluit van "http://af.wiki.sxisa.org/w/index.php?title=Italiaanse_nasionale_rugbyspan&oldid=2072567"
Die bladsy is laas op 16 November 2019 om 20:00 bygewerk.